**PARAIŠKA**

**TARŠOS LEIDIMUI PAKEISTI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2** | **5** | **0** | **1** | **3** | **5** | **8** | **6** | **0** |

(Juridinio asmens kodas)

UAB Alytaus regiono atliekų tvarkymo centras, Vilniaus g. 31, LT-62112 Alytus, tel. 8 315 72842, faks. 8 315 50150, el. p.: info@alytausratc.lt

|  |
| --- |
| (Veiklos vykdytojo, teikiančio paraišką, pavadinimas, adresas, telefono, fakso Nr., el. pašto adresas) |
|  |
|  |
| UAB Alytaus regiono atliekų tvarkymo centras, didelių gabaritų ir kitų atliekų surinkimo aikštelė, Melioratorių g. 5A, Simno m., Simno sen., Alytaus r. |
| (ūkinės veiklos objekto pavadinimas, adresas) |
| 3.1 kriterijus |
| (nurodoma, kokius kriterijus pagal Taisyklių 1 priedą atitinka įrenginys) |
| ekologė Erika Mockevičienė, tel. 8 618 67351, faks.-, el. p.: erika.mockeviciene@alytausratc.lt |
| (kontaktinio asmens duomenys, telefono, fakso Nr., el. pašto adresas) |

**BENDROJI PARAIŠKOS DALIS**

1. **Veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas.**

Veiklos vykdytojo pavadinimas: UAB Alytaus regiono atliekų tvarkymo centras

Juridinio asmens kodas:250135860

Buveinės adresas: Vilniaus g. 31, LT-62112 Alytus.

Kontaktinio asmens duomenys: ekologė Erika Mockevičienė, tel. 8 618 67351, faks.-, el. p.: erika.mockeviciene@alytausratc.lt

Ūkinės veiklos objekto pavadinimas: UAB Alytaus regiono atliekų tvarkymo centro didelių gabaritų ir kitų atliekų surinkimo aikštelė

Adresas: Melioratorių g. 5A, Simno m., Simno sen., Alytaus r.

1. **Trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų eksploatacijos pradžią, įrenginių techninius parametrus, nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus.**

Didelių gabaritų ir kitų atliekų surinkimo aikštelė (toliau – Aikštelė) eksploatuojama nuo 2013 m., gavus TIPK leidimą (išduotas 2013 m. birželio 10 d.). Aikštelės paskirtis – surinkti tas komunalines atliekas, kurios negali būti pilamos į gatvėse statomus konteinerius ir kurias gyventojai bei kiti smulkūs atliekų turėtojai (labai mažos ir mažos įmonės) neturi galimybės pristatyti į šių atliekų perdirbimo ar šalinimo vietas. Konteinerių aikštelės plotas – 1495 m2.

Aikštelėje esantys statiniai, įrenginiai ir įrengimai:

* kontora – šildomas gamyklinis, konteinerio tipo statinys, aikštelėje sumontuotas ant gelžbetoninės plokštės tipo pamato;
* buities pavojingų atliekų priėmimo punktas – nešildomas gamyklinis, konteinerio tipo statinys, aikštelėje sumontuotas ant gelžbetoninės plokštės tipo pamato, neypatingas statinys;
* naudotos buities technikos priėmimo punktas – nešildomas gamyklinis, konteinerio tipo statinys, aikštelėje sumontuotas ant gelžbetoninės plokštės tipo pamato, I grupės nesudėtingas statinys;
* paviršinių nuotekų valymo įrenginys – požeminis gamyklinio tipo paviršinių nuotekų valymo įrenginys, kurio našumas 6 l/s. Paviršinės nuotekos nuo asfaltuotos teritorijos surenkamos ir nuvedamos į paviršinių nuotekų valymo įrenginį. Išvalytos paviršinės nuotekos išleidžiamos į gamtinę aplinką (esamą griovį) lauko akmenų dangos grioviu.
* buitinių nuotekų valymo įrenginys – požeminis gamyklinio tipo buitinių nuotekų valymo įrenginys, kurio našumas 0,8 m3/d. Išvalytos nuotekos išleidžiamos į gamtinę aplinką (esamą griovį) lauko akmenų dangos grioviu.
* vandens rezervuaras – iš surenkamų betoninių šulinių žiedų požeminis montuojamas sandarus (hidroizoliuotas) vandens rezervuaras, su hidroforu savo konstrukcijoje, rezervuaro tūris 3 m3.
* techninės svarstyklės (svėrimo riba ≥ 150 kg, tikslumas – ≤ 50 g.);
* aukšto kėlimo rankinis hidraulinis keltuvas (kėlimo galia ≥ 1000 kg, aukštis – ≥1,6 m).

Per metus planuojama surinkti ir saugoti iki 500 t/m. atliekų, t. y. iš jų 460 nepavojingųjų atliekų ir 40 t pavojingųjų atliekų. Vienu metu planuojama laikyti ne daugiau kaip 129 t atliekų, t. y. iš jų 120 t nepavojingųjų atliekų ir 9 t pavojingųjų atliekų.

Aikštelėje vykdoma žemiau nurodyta veikla:

* atliekų priėmimas ir registravimas, vadovaujantis atliekų naudojimo ar šalinimo techniniu reglamentu;
* atliekų rūšiavimas, rankinis ardymas ir saugojimas konteineriuose;
* paviršinių nuotekų valymo įrenginių eksploatacija;
* buitinių nuotekų valymo įrenginio eksploatacija;
* aikštelės valdymas, monitoringas ir priežiūra.

Aikštelėje vykdomos šios Atliekų tvarkymo taisyklėse nurodytos atliekų tvarkymo veiklos:

* R13 (R1– R12 veiklomis naudoti skirtų atliekų laikymas);
* D15 (D1–D14 veiklomis šalinti skirtų atliekų laikymas);
* S1 surinkimas;
* S2 vežimas;
* S5 ardymas.

Aikštelės darbo laikas II-VI, nuo 9.00 iki 18.00 val. (pietų pertrauka 13.00-14.00 val.). Priimamos gyventojų ir labai mažų ir mažų įmonių pristatomos šios buities atliekų grupės:

* stambiosios atliekos (netinkami baldai, buities prietaisai, televizoriai, lengvųjų automobilių padangos ir pan.);
* antrinės žaliavos (stiklas, plastikas, metalas, popierius);
* statybos ir griovimo atliekos (butų remonto);
* buities pavojingosios atliekos (netinkami naudojimui buitinės chemijos gaminiai, dažų, lakų ir apdailos medžiagų atliekos, lengvųjų automobilių akumuliatoriai ir autokosmetikos priemonės, elektroninė technika ir pan.);
* žaliosios atliekos (lapai, šakos).

Aikštelėje atliekų surinkimui ir laikymui naudojama ~18 konteinerių, kurių talpa ~7-10 m³ bei keli konteineriai – 30 m³. Žemiau nurodyti turimi įmonės konteineriai, jų dydis ir juose laikomos surenkamos atliekos, tačiau atsižvelgiant į nuolat tobulėjantį atliekų laikymo konteinerių dizainą, dydį, poreikį sandariai laikyti atliekas galimi ir kiti konteinerių tūriai, dydžiai, jų vienetų skaičius:

* uždaras, užtempiamas, rakinamas naudotai buitinei technikai, kurio talpa 30 m3 (1 vnt.);
* uždaras, užtempiamas naudotai buitinei technikai, kurio talpa 30 m3 (1 vnt.);
* užkeliami, uždari popieriaus ir kartono atliekoms, antrinio panaudojimo plastikui, metalo atliekoms, kurių talpa po 10 m3 (6 vnt.);
* užkeliami, atviri žaliosioms atliekoms, metalų atliekoms, netinkamam antriniam panaudojimui stiklui, plastikui ir tekstilei, kurių talpa po 10 m3 (4 vnt.);
* užkeliami, uždari bespalvio, spalvoto stiklo atliekoms, kurių talpa po 7 m3 (5 vnt.);
* užkeliamas, atviras popieriui ir kartonui, antrinio panaudojimo plastikui, PET buteliams, kurio talpa 7 m3 (1 vnt.).

Užpildžius konteinerius, vyksta atliekų perdavimas atliekas tvarkančioms įmonėms tolimesniam apdorojimui. Atvažiuojant paimti užpildyto konteinerio į Simno DGASA, yra atvežamas tuščias konteineris iš kitos aikštelės. Tokiu būdu atliekų surinkimui naudojami ~7-10 m3 konteineriai yra vežiojami iš vienos UAB Alytaus regiono atliekų tvarkymo centro eksploatuojamos aikštelės į kitą.

Gamybinės atliekos, sunkvežimiais pristatomos namų statybos ir griovimo atliekos, kurių svoris > 300 kg, buities pavojingosios atliekos didesnėje negu 10 l taroje, į aikštelę nebus priimamos. Tokias atliekas atliekų turėtojai turi pristatyti tiesiai į atitinkamų atliekų tvarkymo vietas. Iš fizinių asmenų nemokamai priimamos panaudotos padangos, kurių kiekis ≤ 4 vnt. Padangos, kurių kiekis > 4 vnt. Aikštelėje priimamos, tačiau mokamai.

Į Aikštelę atliekas atliekų turėtojai pristato savo transportu. Pakuotė turi būti patogi vizualiai nustatyti, ar atvežtos atliekos gali būti priimamos. Bendro pobūdžio buitinės kilmės ir stambias atliekas tiekėjas pats išskirsto į atitinkamas priėmimo talpas pagal atliekų priėmėjo nurodymus.

Pavojingosios atliekos priimamos sandariose pakuotėse. Statybinės ir pavojingosios atliekos iš gyventojų priimamos tik nedideliais kiekiais (gyvsidabrio lempos – 4 vnt. iš to paties gyventojo vienu metu, statybinių atliekų vienu metu – ne daugiau kaip 300 kg, padangos – 4 vnt. iš to paties gyventojo vienu metu). Minėtos atliekos neribotais kiekiais iš gyventojų priimamos tik „atvirų durų dienos“ metu.

Buities pavojingųjų atliekų priėmimo punkte naudojami specialūs konteineriai: gyvsidabrio lempoms – plastmasiniai konteineriai 1200 x 1000 x 760 mm; akumuliatoriams - plastmasiniai konteineriai 1200 x 1000 x 760 mm, įvairioms buities pavojingosioms atliekoms - 50, 100 ir 200 l talpos statinės su užveržiamais dangčiais. Atliekų turėtojas ypatingai pavojingąsias – gyvsidabrio, nuodų graužikams, lengvai užsidegančių medžiagų ar kitų ypač toksiškų medžiagų atliekas – pateikia atliekų priėmėjui, kuris jas talpina į specialias talpas, esančias buities pavojingųjų atliekų priėmimo punkte (uždarame, rakinamame konteineryje). Buities pavojingųjų atliekų tvarkymas (pvz.: perpylimas, atskiedimas, ardymas ir pan.) Aikštelėje nėra vykdomas. Eksploatacijos/avariniu metu/atveju išsiliejusius naftos produktus ar kitas pavojingąsias aplinkai atliekas, numatoma surinkti panaudojant sorbentus, gesintas ir negesintas kalkes bei natrio šarmą. Surinktos pavojingosios atliekos bus laikomos spec. konteineriuose atskirame pavojingosioms atliekoms skirtame statinyje iki perdavimo registruotiems atliekų tvarkytojams.

Priimtas atliekas registruoja ir svorį nustato priėmėjas, vizualiai jas klasifikuodamas, reikalaudamas iš fizinio asmens parodyti tapatybės dokumentą arba vairuotojo pažymėjimą.

Siekiant atskirti tinkamas antriniam panaudojimui atliekas, Aikštelėje apdorojamos (ardomos) didžiosios atliekos – seni baldai, langai, durys, dviračiai. Ardant senus baldus atskiriamas metalas, mediena, stiklas ir tekstilės dirbiniai. Atvežti baldai iškraunami aikštelėje, tuomet atliekų priėmėjas juos išardo, atskirtas dalis patalpina į atitinkamus konteinerius. Minkšta (tekstilinė) baldų dalis ir lakuotas, dažytas medis šalinami sąvartyne (šios atliekos dedamos į utilizavimui netinkamų atliekų konteinerį), švari mediena perduodama kompostavimui į žaliųjų atliekų kompostavimo aikštelę arba perdirbimui (medienos atliekos dedamos į medienos konteinerį), metalo laužas perduodamas metalo laužą superkančioms įmonėms (metalo laužas aikštelėje saugomas metalo atliekų konteineryje), po ardymo susidaręs stiklas laikomas stiklo konteineriuose. Ardymui mechaniniai įrenginiai nenaudojami.

Ardant langus ir duris susidaro stiklo ir medienos atliekos. Stiklo atliekos perduodamos registruotoms atliekas tvarkančioms įmonėms, susidariusi švari mediena perduodama žaliųjų atliekų kompostavimo aikštelei, dažytas lakuotas medis šalinamas sąvartyne. Ardant dviračius gali susidaryti metalų, plastikų ir gumos atliekos, atsižvelgiant į tai, iš kokių medžiagų jis pagamintas. Metalo atliekos perduodamos šias atliekas tvarkančioms registruotoms įmonėms. Plastikų ir gumos atliekos perduodamos šalinti sąvartyne arba registruotoms perdirbimo įmonėms.

Nors surinktas atliekas, skirtas naudojimui galima laikyti iki 3 metų, o skirtas šalinimui – iki 1 metų, pavojingosios atliekos Aikštelėje laikomos ne ilgiau kaip 6 mėnesius, o nepavojingosios – ne ilgiau kaip metus. Užpildžius konteinerius ar talpas, atliekos sunkvežimiais (iki ~3-jų sunkvežimių per savaitę) transportuojamos į registruotas antrinių žaliavų perdirbimo, naudojimo ar šalinimo įmones, UAB Alytaus regiono atliekų tvarkymo centro inertinių atliekų apdorojimo aikštelę su asbesto šalinimo sekcija, žaliųjų atliekų kompostavimo aikštelę ar regioninį nepavojingų atliekų sąvartyną.

Aikštelėje priimtos pavojingosios atliekos bus laikomos tam skirtose talpose ir iki atidavimo tolimesniems registruotiems tvarkytojams sandėliuojamos rakinamuose pavojingosioms atliekoms ir elektronikai skirtuose konteineriuose. Nepavojingosios atliekos laikomos tam skirtuose konteineriuose, išskyrus padangas (kodas – 16 01 03) ir automobilinį plastiką (kodas - 16 01 19), ant asfaltuotos vandeniui nelaidžios dangos. Konteineriams prisipildžius, atliekos išvežamos registruotiems atliekų tvarkytojams. Automobilinis plastikas (kodas 16 01 19) tvarkingai kraunamas asfaltuotoje, vandeniui nelaidžioje, aikštelėje, o padangos laikomos rietuvėse, kurių ilgis ir plotis ne didesni kaip 10 m, aukštis ne didesnis kaip 3 m, atstumai tarp rietuvių – ne mažesni kaip 10 m. Statinių išdėstymo planas su pažymėtomis atliekų konteinerių išdėstymo ir padangų, automobilinio plastiko laikymo vietomis pateiktas paraiškos **priede Nr. 3**).

Atliekos bus surenkamos, saugomos, ardomos (stambiosios buities atliekos) ir rūšiuojamos taip, kad nekeltų pavojaus žmonių sveikatai ir aplinkai.

Eksploatuojant didelių gabaritų ir kitų atliekų surinkimo aikštelę į aplinkos orą išmetami teršalai, sklinda kvapas, triukšmas, susidaro buitinės ir paviršinės nuotekos.

Į aplinkos orą galima tarša tik iš mobilių transporto priemonių, atvežančių/išvežančių atliekas į/iš aikštelę/-ės. Į aplinkos orą išmetami teršalai: anglies monoksidas (CO), azoto oksidai (NOx), kietosios dalelės (KD), lakieji organiniai junginiai (LOJ) ir sieros dioksidas (SO2). Atitinkamų teršalų ribinės vertės aplinkos ore nėra viršijamos.

Aikštelės eksploatacija neįtakoja cheminių medžiagų, sąlygojančių kvapų sklidimą, padidėjimo teršalų sklaidos zonoje. Žaliosios atliekos (šakos, lapai, žolės) aikštelėje tik surenkamos į atskirą atvirą 10 m3 konteinerį, bet nekompostuojamos, jos perduodamos į žaliųjų atliekų kompostavimo aikštelę.

Akustinį triukšmą sukelia transporto priemonės, atvežančios/išvežančios atliekas į/iš Aikštelę/-ės. Numatoma, kad triukšmo lygis ties Aikštelės teritorijos ribomis neviršys HN 33:2011 leidžiamų triukšmo ribinių dydžių ir niekaip neįtakos artimiausios gyvenamosios aplinkos kokybės ir gyventojų sveikatos. Triukšmo sklidimo prevencijos priemonės: Aikštelės privažiuojamieji keliai pastoviai prižiūrimi (lyginami, tvirtinami): atsiradusios duobės ir provėžos užlyginamos; visu Aikštelės perimetru yra apsodinti želdiniai, dalinai sugeriantys triukšmą.

Susidarančios buitinės nuotekos yra valomos biologiniuose nuotekų valymo įrenginiuose (projektinis našumas 0,8 m³/d) ir užtikrinus leidžiamas buitinių nuotekų teršalų (BDS7, SM) koncentracijas į gamtinę aplinką buitinės nuotekos išleidžiamos į esamą lauko akmenų griovį.

Iškritus krituliams, susidariusios paviršinės (lietaus) nuotekos nuo Aikštelės yra surenkamos ir valomos paviršinių nuotekų valymo įrenginiuose (projektinis našumas 6 l/s) ir užtikrinus leidžiamas paviršinių nuotekų teršalų (BDS7, SM, naftos produktai) koncentracijas į gamtinę aplinką, paviršinės nuotekos išleidžiamos į esamą lauko akmenų griovį.

Dėl didelių gabaritų ir kitų atliekų surinkimo aikštelės eksploatavimo adresu Melioratorių g. 5A, Simnas, Alytaus r. atliktos poveikio aplinkai vertinimo procedūros (informacija PAV atrankai). Aplinkos apsaugos agentūra (toliau – AAA) 2017-08-01 raštu Nr. (28.4)-A4-7874 priėmė atrankos išvadą, jog neprivalomas poveikio aplinkai vertinimas. AAA raštas pateikiamas paraiškos **priede Nr. 4.**

Dėl naudojamų medžiagų ir mišinių informacija pateikiama paraiškos skyriuje „Žaliavų, kuro ir cheminių medžiagų naudojimas gamyboje“.

Direktoriaus įsakymu patvirtinti UAB Alytaus regiono atliekų tvarkymo centro veiklos organizavimo padalinio ekologo pareiginiai nuostatai, kuriuose nurodyta, kokias pareigas turi atlikti darbuotojas – ekologas, t. y. spręsti ekologinės būklės problemas eksploatuojamuose atliekų tvarkymo objektuose, kontroliuoti pagal kompetenciją aplinkosaugos reikalavimų laikymąsi eksploatuojamuose objektuose, kontroliuoti pavojingųjų atliekų priėmimą, laikymą, ženklinimą ir t. t. Pareiginiai nuostatai pateikiami paraiškos **priede Nr. 1.**

Ūkinė veikla vykdoma žemės sklype, kurio kad. Nr. 3363/0002:310, plotas – 0,2742 ha. Žemės sklypas, kurio pagrindinė naudojimo paskirtis – kita, o naudojimo būdas – atliekų saugojimo, rūšiavimo ir utilizavimo (sąvartynai) teritorijos, nuosavybės teise priklauso Alytaus rajono savivaldybei, o patikėjimo teise – UAB Alytaus regiono atliekų tvarkymo centrui. Statiniai nuosavybės teise priklauso UAB Alytaus regiono atliekų tvarkymo centrui. Nekilnojamojo turto registro centrinio duomenų banko išrašas ir kadastro žemėlapio ištrauka pateikiami paraiškos **priede Nr. 2.**

Teritorijai, kurioje vykdoma ūkinė veikla yra nustatyta sanitarinė apsaugos zona (toliau – SAZ). Bendras SAZ plotas yra 8772 m2. 2985 m2 ploto SAZ dalis išeina už sklypo ribų ir patenka į valstybinę žemę, 3105 m2 ploto SAZ dalis išeina už sklypo ribų ir patenka į valstybinės žemės sklypą kad. Nr. 3363/0002:259, išnuomotą UAB „Alytaus melioracija“. Aikštelės SAZ planas pateikiamas paraiškos **priede Nr. 5.**

1. **Įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis.**


Aikštelės teritorija vakarinėje pusėje ribojasi su asfaltuota Sandėlių g., besijungiančia su Melioratorių g. (rajoniniu keliu Nr. 1112 Simnas-Ąžuoliniai-Žuvintas), rytinėje – su degalinės sklypu, šiaurinėje ir pietinėje – su valstybine žeme. Kitoje Sandėlių g. pusėje taip pat yra valstybinės žemės sklypas. Privažiavimas įrengtas iš Sandėlių g. Rytinėje sklypo pusėje esantis degalinės sklypas nuosavybės teise priklauso valstybei ir yra išnuomotas UAB „Alytaus melioracija“. Pietų pusėje (apie 10 m atstumu nuo Aikštelės sklypo ribos), pietvakarių pusėje (apie 50 m atstumu nuo Aikštelės sklypo ribos), rytų pusėje (apie 90 m atstumu nuo Aikštelės sklypo ribos) išsidėstę kolektyvinių sodų sklypai. Apie 75 m atstumu į pietus įsikūrusi UAB „Alytaus melioracija“ (Melioratorių g. 3).

Artimiausias gyvenamasis namas nuo Aikštelės ribos nutolęs apie 250 m atstumu į pietryčius (Melioratorių g. 16).

Artimiausios ugdymo įstaigos (atstumai matuoti nuo PŪV sklypo ribos):

* Simno vaikų darželis (Melioratorių g. 10) – apie 400 m pietryčių kryptimi;
* Simno specialioji mokykla (Vytauto g. 20) – apie 760 m pietryčių kryptimi;
* Alytaus r. Simno gimnazija (Vytauto g. 83) – apie 1400 m pietryčių kryptimi.

Artimiausia gydymo įstaiga – Simno ambulatorija (Vytauto g. 55), nuo PŪV teritorijos ribos nutolusi apie 960 m pietryčių kryptimi.



Dumblo laikymo aikštelė (~500 m²)

**1 pav.** Didelių gabaritų ir kitų atliekų surinkimo aikštelė [Registrų centras 2017]

Nekilnojamojo turto registro centrinio duomenų banko išrašai ir kadastro orto foto ištrauka (paveikslas su masteliu) pateikiami paraiškos **priede Nr. 2.**

Žemės sklypui, kuriame vykdoma ūkinė veikla, nustatytos specialiosios sąlygos:

* paviršinio vandens telkinių apsaugos zonos ir pakrantės apsaugos juostos (0,2742 ha);
* kelių apsaugos zonos (0,1060 ha).

Ūkinės veiklos vietoje reljefas kinta mažai (nėra nei slėnių, nei kalvų), t. y. reljefas žemėja šiaurės vakarų kryptimi, link griovio. Be to, aplink Aikštelę (vakarų, pietų, rytų ir šiaurės pusėse) yra iškastas griovys, link kurio taip pat reljefas žemėja.

Pagal Lietuvos hidrometeorologijos tarnybos prie Aplinkos ministerijos duomenis vidutinė metinė oro temperatūra ūkinės veiklos vietoje 7.0 – 7.5 °C, vidutinis metinis kritulių kiekis – 600 – 650 mm, vyraujantys vėjai – vakarų, pietvakarių, pietų, vidutinis metinis vėjo greitis 3.0 – 3.5 m/s, vidutinė metinė saulės spindėjimo trukmė 1800 – 1850 val.

Dėl aplinkos oro užterštumo lygio žr. informacijos PAV atrankai dokumentus (2017-08-01 AAA raštu Nr. (28.4)-A4-7874 priimtą atrankos išvadą, jog neprivalomas poveikio aplinkai vertinimas). AAA raštas pateikiamas paraiškos **priede Nr. 4.**

1. **Priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius.**

Didelių gabaritų ir kitų atliekų surinkimas ir laikymas vykdomas aikštelėje, padengtoje vandeniui nelaidžia asfalto danga. Visos priimtos atliekos rūšiuojamos, didelių gabaritų atliekos ardomos, siekiant padidinti atliekų perdirbimą ir panaudojimą, tuo pačiu mažinant šalinamų atliekų kiekį sąvartyne.

Aikštelės eksploatacijos metu aplinkos oro teršalai nesusidaro, todėl prevencinės priemonės, skirtos oro teršalų mažinimui, nenumatytos.

Visų įmonės darbuotojų statusas, pavaldumas bei pareigos pagal jų kompetenciją aprašytos pareigybinėse instrukcijose. Šiose instrukcijose, priklausomai nuo darbuotojų vykdomos veiklos bei jų atsakomybės lygio, tarp kitų pareigų nurodomos pareigos ir įsipareigojimai, susiję su aplinkos apsaugos veikla. Aikštelės vadovas atsakingas, kad aikštelės eksploatavimas būtų vykdomas pagal atliekų naudojimo ar šalinimo techninio reglamento reikalavimus.

2008 m. UAB Alytaus regiono atliekų tvarkymo centras įdiegta ir sertifikuota aplinkosaugos vadybos sistema pagal tarptautinį standartą ISO 14001. Sertifikato numeris Nr.39887-2008-AE-LTU-FINAS. Šis sertifikatas galioja: atliekų surinkimui, laikinam saugojimui, atliekų tvarkymui ir šalinimui bei kitai atliekų tvarkybai, konsultacinei verslo ir valdymo veiklai.

Priemonės ir veiksmai teršalų išmetimo (išleidimo) iš įrenginio prevencijai ir teršalų kiekio mažinimui:

* eksploatuojamas biologinis valymo įrenginys (projektinis našumas 8 m³/d), skirtas valyti susidariusias buitines nuotekas, kad į gamtinę aplinką būtų išleidžiami ne didesnių koncentracijų nei leidžiama į gamtinę aplinką teršalai (BDS7, SM) kartu su buitinėmis nuotekomis;
* eksploatuojamas paviršinių (lietaus) nuotekų valymo įrenginys (projektinis našumas 6 l/s), skirtas valyti, iškritus krituliams, susidariusias paviršines nuotekas nuo Aikštelės, kad į gamtinę aplinką būtų išleidžiami ne didesnių koncentracijų nei leidžiama į gamtinę aplinką teršalai (BDS7, SM, naftos produktai) kartu su paviršinėmis nuotekomis.

Informacija apie skirtingo intensyvumo veiklos vykdymo laikotarpius nepateikiama, nes atliekų laikymas vykdomas ištisus metus, t. y. 8760 val. per metus.

1. **Planuojamų naudoti žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, rizikos/pavojaus bei saugumo/atsargumo frazės, saugos duomenų lapai.**

Ūkinės veiklos metu nebus naudojamos radioaktyviosios, sprogios ar toksiškos medžiagos. Vykdant ūkinę veiklą gali būti naudojami sorbentai, gesintos ir negesintos kalkės, natrio šarmas skirti surinkti ir/ar neutralizuoti mechanizmų eksploatacijos metu ar avariniu atveju išsiliejusius naftos produktus.

Planuojamos ūkinės veiklos metu planuojama tvarkyti atliekas:

* R13 tvarkymo būdu (R1– R12 veiklomis naudoti skirtų atliekų laikymas);
* D15 tvarkymo būdu (D1–D14 veiklomis šalinti skirtų atliekų laikymas);
* S1 Surinkimas;
* S2 Vežimas;
* S5 Ardymas.

Planuojamų tvarkyti atliekų kiekiai ir būdai nurodyti specialiojoje paraiškos dalyje „Atliekų apdorojimas (naudojimas ar šalinimas, įskaitant paruošimą naudoti ar šalinti) ir laikymas (nepavojingos atliekos)“ ir specialiojoje paraiškos dalyje „Atliekų apdorojimas (naudojimas ar šalinimas, įskaitant paruošimą naudoti ar šalinti) ir laikymas (pavojingos atliekos)“.

Informacija apie planuojamų naudoti žaliavų ir pagalbinių medžiagų, įskaitant chemines medžiagas ir preparatus, jų kiekius, pavojaus frazes pateikiama skyriuje „ŽALIAVŲ, KURO IR CHEMINIŲ MEDŽIAGŲ NAUDOJIMAS GAMYBOJE“.

Saugos duomenų lapai pateikiami paraiškos **priede Nr. 6.**

1. **Įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms).**

Objektas yra atliekas tvarkanti įmonė, todėl atliekų susidarymo prevencijos priemonės netaikomos.

1. **Planuojami naudoti vandens šaltiniai, vandens poreikis, nuotekų tvarkymo būdai.**

Didelių gabaritų ir kitų atliekų surinkimo veikla tiesiogiai nesusijusi su vandens naudojimu, t. y. vanduo technologiniams procesams nėra naudojamas. Vanduo yra naudojamas buities poreikiams tenkinti, t. y. ūkinės veiklos vietoje (Melioratorių g. 5A, Simnas, Alytaus r. statinyje) yra sanitarinis mazgas. Planuojamas naudoti vandens kiekis buities poreikiams tenkinti per metus yra 38 m³/m. Vanduo tiekiamas vandentiekio tinklais iš rezervuaro, kurio tūris 3 m³ (vandentiekio ir nuotekų šalinimo tinklų planas su pažymėta rezervuaro vieta pateikiamas paraiškos **priede Nr. 3**). Geriamojo vandens apskaitai kontoros statinyje įrengtas vandens apskaitos mazgas su skaitikliu. Rezervuaras pagal poreikį papildomas, t. y. geriamasis vanduo atvežamas.

Per metus numatomas susidarantis buitinių nuotekų kiekis yra 38 m³/m. Buitinių nuotekų apskaita vykdoma pagal vandens naudojamo buities reikmėms užtikrinti skaitiklio rodmenis. Susidariusios buitinės nuotekos yra valomos biologiniuose valymo įrenginiuose (projektinis našumas 0,8 m³/d). Po biologinių valymo įrenginių buitinės nuotekos kartu su teršalais, kurių koncentracijos mažesnės už didžiausias leidžiamas koncentracijas į gamtinę aplinką, išleidžiamos į gamtinę aplinką (esamą griovį) lauko akmenų dangos grioviu.

Vadovaujantis Lietuvos Respublikos aplinkos ministro įsakymu Nr. D1-193 „Dėl paviršinių nuotekų tvarkymo reglamento patvirtinimo“ (Žin., 2007, Nr. 42-1594 ir vėlesni pakeitimai) PŪV vieta priskiriama galimai teršiamoms teritorijoms, t. y. atliekų tvarkymo objektams. Iškritus krituliams, paviršinės nuotekos susidaro nuo statinių stogų ir aikštelės, kurioje laikomi konteineriai, ir važinėja transporto priemonės. Aikštelė yra padengta kieta, vandeniui nelaidžia danga (asfaltuota). Bendras asfaltuotos teritorijos nuo kurios surenkamos paviršinės nuotekos plotas sudaro apie 0,2000 ha. Susidarančių paviršinių nuotekų kiekis yra 1046 m³/m. Iškritus krituliams, susidariusios paviršinės nuotekos yra surenkamos ir valomos gamyklinio tipo paviršinių nuotekų valymo įrenginyje (projektinis našumas 6 l/s), o išvalytos išleidžiamos į gamtinę aplinką, t. y. esamą griovį. Paviršinių nuotekų apskaita, esant poreikiui, bus vykdoma pagal teritorijos plotą ir iškritusių kritulių kiekį, t. y. vadovaujantis Paviršinių nuotekų tvarkymo reglamentu, patvirtintu Lietuvos Respublikos aplinkos ministro įsakymo Nr. D1-193 „Dėl paviršinių nuotekų tvarkymo reglamento patvirtinimo“ ir Mokesčio už aplinkos teršimą iš stacionarių taršos šaltinių apskaičiavimo ir mokėjimo tvarkos aprašu, patvirtintu LR aplinkos ministro ir LR finansų ministro 2008 m. liepos 9 d. įsakymu Nr. D1-370/1K-230.

Paviršinių ir buities nuotekų valymo įrenginių bei sąvartyno filtrato surinkimo ir padavimo į miesto valymo įrenginius sistemos priežiūros ir aptarnavimo paslaugų sutartis pateikiama **priede Nr. 7.** Atkreipiamas dėmesys, jog įmonė vykdo viešuosius pirkimus pagal kuriuos paviršinių ir buitinių nuotekų valymo įrenginių bei sąvartyno filtrato surinkimo priežiūros darbus gali vykdyti skirtingu metu konkursus laimėjusios įmonės.

1. **informacija apie neįprastas (neatitiktines) įrenginio veiklos (eksploatavimo) sąlygas ir numatytas priemones taršai sumažinti, kad nebūtų viršijamos aplinkos kokybės normos.**


Neįprastomis (neatsitiktinėmis) veiklos sąlygomis teršalų išmetimai (išleidimai) nenumatomi, todėl ir informacija apie numatytas priemones taršai sumažinti, kad nebūtų viršijamos aplinkos kokybės normos, nepateikiama.

1. **Informacija pagal Taisyklių 26 punktą.**

Pateikiami žemėlapiai su:

* pažymėta įrenginio vieta saugomų teritorijų ir biotopų atžvilgiu (**2 pav.**):

PŪV teritorija nepatenka į saugomų ar Natura 2000 teritorijas ir su jomis nesiriboja.



**Ūkinės veiklos vieta**

**2 pav**. Ištrauka iš LR Saugomų teritorijų valstybės kadastro (<https://stk.am.lt/portal/>)

Artimiausia Europos ekologinio tinklo Natura 2000 teritorijos:

* Žuvinto, Žaltyčio ir Amalvo pelkės (LTALYB003) – paukščių apsaugai svarbi teritorija. Trumpiausias atstumas nuo žemės sklypo, kuriame vykdoma ūkinė veikla, iki jos - apie 4,2 km šiaurės vakarų kryptimi;
* Žuvinto ežeras ir Buktos miškas (LTALY0005) – buveinių apsaugai svarbi teritorija. Trumpiausias atstumas nuo žemės sklypo, kuriame vykdoma ūkinė veikla, iki jos – apie 4,2 km šiaurės vakarų kryptimi;
* Metelių, Dusios ir Obelijos ežerai (LTALYB001) – paukščių apsaugai svarbi teritorija. Trumpiausias atstumas nuo žemės sklypo, kuriame vykdoma ūkinė veikla, iki jos – apie 5,6 km pietryčių kryptimi;
* Metelių regioninis parkas (LTLAZ0010) – buveinių apsaugai svarbi teritorija. Trumpiausias atstumas nuo žemės sklypo, kuriame vykdoma ūkinė veikla, iki jos – apie 5,6 km pietryčių kryptimi.


Artimiausios saugomos teritorijos:

* Žuvinto biosferos rezervatas, nuo žemės sklypo, kuriame vykdoma ūkinė veikla, ribos nutolęs apie 4,11 km į šiaurės vakarus;
* Kalniškės kraštovaizdžio draustinis, nuo žemės sklypo, kuriame vykdoma ūkinė veikla, ribos nutolęs apie 5,5 km pietvakarių kryptimi;
* Kiaulyčios botaninis-zoologinis draustinis, nuo žemės sklypo, kuriame vykdoma ūkinė veikla, ribos nutolęs apie 6,1 km atstumu į šiaurės vakarus;
* Dusios hidrografinis draustinis, nuo žemės sklypo, kuriame vykdoma ūkinė veikla, ribos nutolęs apie 6,1 km pietryčių kryptimi;
* Barčių kraštovaizdžio draustinis, nuo žemės sklypo, kuriame vykdoma ūkinė veikla, ribos nutolęs apie 6,2 km pietų kryptimi;
* Žuvinto gamtinis rezervatas, nuo žemės sklypo, kuriame vykdoma ūkinė veikla, ribos nutolęs apie 6,3 km šiaurės vakarų kryptimi;
* Rinkotų botaninis draustinis, nuo žemės sklypo, kuriame vykdoma ūkinė veikla, ribos nutolęs apie 7,4 km pietryčių kryptimi.

Funkcinio prioriteto zonų ūkinės veiklos vietoje ir aplink ją nėra. Pagal gamtos vertybes, želdynus ir viešųjų erdvių sistemą teritorijoje bei šalia jos (nesiriboja) nėra *Natura 2000* teritorijų. Nagrinėjama teritorija neturi teritorijos apsaugos statuso, nepasižymi augalų ir gyvūnų rūšių gausa ar išskirtinumu. Teritorijoje nėra vertingų medžių ir krūmų, į Raudonąją knygą įrašytų gyvūnų ir augalų rūšių. Teritorijoje, kurioje vykdoma ūkinė veikla nėra kultūrinių arba archeologinių vertybių.

Ūkinės veiklos vietoje miškų, pievų, pelkių, vandens telkinių nėra. Arčiausiai žemės sklypo, kuriame vykdoma ūkinė veikla, vadovaujantis regionų geoinformacinės aplinkos paslaugos (REGIA) pateiktais duomenimis, yra III miškų grupei priskirtas apsauginis miškas. Nuo PŪV sklypo ribos iki jo – apie 1,4 km šiaurės vakarų kryptimi (prie Simno ežero).


* pažymėta įrenginio vieta paviršinių vandens telkinių apsaugos juostų ir zonų, vandenviečių apsaugos zonų išsidėstymo atžvilgiu (**3 ir 4 pav.**):



**Ūkinės veiklos vieta**

**3 pav**. Ištrauka iš Lietuvos upių, ežerų ir tvenkinių kadastro žemėlapio [Lietuvos Respublikos upių, ežerų ir tvenkinių kadastras 2017]

Artimiausias vandens telkinys – Giluičio ežeras (identifikavimo kodas 15030138). Trumpiausias atstumas nuo žemės sklypo, kuriame vykdoma ūkinė veikla, ribos iki jo vakarų kryptimi – apie 360 m. Mažiausias atstumas iki Simno ežero (identifikavimo kodas 15040124) – apie 430 m šiaurės rytų kryptimi. Iki Simnyčios upelio (identifikavmo kodas 15010199) – apie 370 m vakarų kryptimi, iki Dovinės upės (identifikavimo kodas 15010190) – apie 560 m rytų kryptimi. Vadovaujantis Lietuvos upių, ežerų ir tvenkinių kadastro žemėlapiu, į šių vandens telkinių apsaugos zonas ir juostas žemės sklypas, kuriame vykdoma ūkinė veikla, nepatenka.



**4 pav**. Ištrauka iš požeminio vandens vandenviečių žemėlapio [Lietuvos geologijos tarnyba 2017]

Pagal Aplinkos apsaugos agentūros pateiktus duomenis, žemės sklypas, kuriame vykdoma ūkinė veikla, patenka į pietryčių Lietuvos kvartero (Nemuno) požeminio vandens baseiną.

Požeminio vandens vandenviečių, vadovaujantis Lietuvos geologijos tarnybos pateikta informacija, žemės sklype, kuriame vykdoma ūkinė veikla, nėra. Artimiausia požeminio vandens vandenvietė Nr. 108 nuo žemės sklypo, kuriame vykdoma ūkinė veikla, ribos nutolusi apie 725 m pietryčių kryptimi (4 pav.). Tai – Simno (Alytaus r.) naudojama geriamo gėlo vandens vandenvietė (geologinis indeksas agII-I). Aikštelė nepatenka į šios vandenvietės griežto režimo apsaugos zoną. Pagal Lietuvos geologijos tarnybos duomenis, šios vandenvietės apsaugos zona nenustatyta ir Žemės gelmių registre neįregistruota.

Kaip matyti iš 3 ir 4 pav., ūkinės veiklos vieta į paviršinių vandens telkinių apsaugos juostas ir zonas, vandenviečių apsaugos zonas nepatenka.

* taršos šaltinių schema, t. y. teritorijos planas, kuriame pažymėtos atliekų laikymo, valymo įrenginių, vandens rezervuaro, statinių ir kt. vietos pateikiama paraiškos **priede Nr. 3;**
* vandens išgavimo iš paviršinių vandens telkinių vietos nepateikiamos, nes UAB Alytaus regiono atliekų tvarkymo centras vandens neišgauna iš paviršinių vandens telkinių;
* aplinkos monitoringo programa neteikiama, nes įmonės vykdoma ūkinė veikla neatitinka kriterijų pagal kuriuos reikėtų rengti aplinkos monitoringo programą.

**ŽALIAVŲ, KURO IR CHEMINIŲ MEDŽIAGŲ NAUDOJIMAS GAMYBOJE**

**1 lentelė.** Įrenginyje naudojamos žaliavos, kuras ir papildomos medžiagos

| **Eil. Nr.** | **Žaliavos, kuro rūšies arba medžiagos pavadinimas** | **Planuojamas naudoti kiekis, matavimo vnt. (t, m3 ar kt. per metus)** | | **Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.)** |
| --- | --- | --- | --- | --- |
| **1** | **2** | **3** | | **4** |
| 1 | Sorbentai | 0,004 | t/m. | 0,004 t taroje statiniuose |
| 2 | Gesintos (kalcio hidroksidas) ir negesintos (kalcio oksidas) kalkės | 0,003 | t/m. | 0,003 t taroje statiniuose |
| 3 | Natrio šarmas | 0,003 | t/m. | 0,003 t taroje statiniuose |

Dyzeliną naudoja tiek sunkiasvorės transporto priemonės (atvykstančios į Aikštelę pasikrauti atliekų ir išvežti jas), tiek lengvosios transporto priemonės (darbuotojų transportas). Planuojamas naudoti kuro kiekis nurodytas susijęs su ūkinės veiklos vieta.

**2 lentelė.** Įrenginyje naudojamos pavojingos medžiagos ir mišiniai

| **Bendra informacija apie cheminę medžiagą arba mišinį** | | | **Informacija apie pavojingą cheminę medžiagą (gryną arba esančią mišinio sudėtyje** | | | | | | | **Saugojimas, naudojimas, utilizavimas** | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | | | **7** | **8** | **9** | **10** | **11** | **12** | **13** |
| **Prekinis pavadi-nimas** | **Medžiaga arba mišinys** | **Saugos duomenų lapo (SDL) parengimo (peržiūrė-jimo) data** | **Pavojingos medžiagos pavadinimas** | **Koncentra-cija miši-nyje** | **EC,** | **CAS** | | **Pavojin-gumo klasė ir kategorija pagal klasifika-vimo ir ženklinimo reglamentą 1272/2008** | **Pavojin-gumo frazė** | **Vienu metu laikomas kiekis (t) ir laikymo būdas** | **Per metus sunau-doja-mas kiekis (t)** | **Kur naudo-jamas gamy-boje** | **Nustatyti (apskai-čiuoti) medžiagos išmetimai (išleidimai)** | **Utilizavimo būdai** |
| **Nr.** | | |
| Natrio hidroksi-das | Medžiaga | 2017-07-07 | Natrio hidroksidas | 100 | 215-185-5 | | 1310-73-2 | GHS05 | H290, H314 | 0,003, taroje statiniuose | 0,003 | Neutra-lizuoti išsipylu-sias atliekas | - | Mišinys sunaudoja-mas, o tara priduodama registruo-tiems atliekų tvarkyto-jams |
| Kalcio hidroksi-das | Medžiaga | 2015-12-10 | Kalcio hidroksidas | 100 | 215-137-3 | | 1305-62-0 | GHS05, GHS07 | H315, H318, H335 | 0,003 taroje statiniuose | 0,003 | Neutra-lizuoti išsipylu-sias atliekas | - | Mišinys sunaudoja-mas, o tara priduodama registruo-tiems atliekų tvarkyto-jams |
| Kalcio oksidas | Medžiaga | 2017-03-14 | Kalcio oksidas | 100 | 215-138-9 | | 1305-78-8 | GHS05, GHS07 | H315, H318, H335 | Neutra-lizuoti išsipylu-sias atliekas | - | Mišinys sunaudoja-mas, o tara priduodama registruo-tiems atliekų tvarkyto-jams |

Saugos duomenų lapai pateikiami paraiškos **priede Nr. 6.**

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

1 PRIEDAS. Direktoriaus įsakymu patvirtintų pareiginių nuostatų kopija.

2 PRIEDAS. Nekilnojamojo turto centrinio duomenų banko išrašai, kadastro žemėlapio ištrauka.

3 PRIEDAS. Teritorijos schema.

4 PRIEDAS. AAA raštas.

5 PRIEDAS. SAZ planas.

6 PRIEDAS. Saugos duomenų lapai.

7 PRIEDAS. Sutartis.

8 PRIEDAS. Atliekų naudojimo ar šalinimo techninis reglamentas.

9 PRIEDAS. Atliekų naudojimo ar šalinimo veiklos nutraukimo planas.

10 PRIEDAS. Komerciniai pasiūlymai ir kt. dėl atliekų įkainių.

11 PRIEDAS. Svorio nustatymo metodika.

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

UAB Alytaus regiono atliekų tvarkymo centras atitinka Taisyklių 1 priedo 3 dalyje nurodytą kriterijų: 3.1. apdorojamos atliekos (naudojamos ar šalinamos, įskaitant paruošimą naudoti ir šalinti) ir (ar) laikomos atliekos,išskyrus atvejus, kai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“, 1 priedu tokiai veiklai reikia turėti Taršos integruotos prevencijos ir kontrolės leidimą;

*Elektros ir elektroninės įrangos bei jos atliekų tvarkymo taisyklėse nustatytų reikalavimų taikomų Simno didelių gabaritų ir kitų atliekų surinkimo aikštelei aprašymas:*

Aikštelėje elektros ir elektroninės įrangos atliekos yra surenkamos atskirai ir nemaišomos su kitomis atliekomis. Jeigu metalo laužo priėmimo metu nustatoma, kad metalo lauže yra elektros ir elektroninės įrangos atliekų, elektros ir elektroninės įrangos atliekos bus atskiriamos priėmimo metu ir registruojamos priėmimo dokumentuose nurodant elektros ir elektroninės įrangos atliekų kiekį bei atliekų kodą. Jei elektros ir elektroninės įrangos atliekos yra užterštos pavojingomis medžiagomis ir todėl kelia grėsmę atliekas tvarkančių įmonių personalo saugumui ir sveikatai, jos bus perduodamos pavojingas atliekas tvarkančioms įmonėms. Prieš vežant elektros ir elektroninės įrangos atliekas iš Aikštelės, atliekas tvarkančios įmonės, kai tikslinga, pirmiausia įvertina, ar atskirai surinktos elektros ir elektroninės įrangos atliekos tinka paruošimui naudoti pakartotinai, ir, jeigu pačios nevykdo paruošimo naudoti pakartotinai veiklos, perduoda jas atliekų tvarkymo įmonėms, vykdančioms paruošimo naudoti pakartotinai veiklą. Elektros ir elektroninės įrangos atliekos bus surenkamos ir vežamos, sudarant sąlygas elektros ir elektroninės įrangos atliekas paruošti naudoti pakartotinai, perdirbti ir izoliuoti pavojingas medžiagas.

Surinktos elektros ir elektroninės įrangos atliekos, išskyrus įrangą, kuri pakartotinai naudojama jos neišardžius, bus atiduotos elektros ir elektroninės įrangos atliekų tvarkymo įmonėms, apdorojančioms elektros ir elektroninę įrangą.

Elektros ir elektroninės įrangos atliekų laikymo vietoje yra:

* nepralaidi ir orų pokyčiams atspari kieta paviršiaus danga;
* išsiliejusių skysčių surinkimo priemonės (sorbentai, gesintos ir negesintos kalkės, natrio šarmas);
* valymo priemonės (gesintos ir negesintos kalkės, natrio šarmas);
* paviršinių nuotekų valymo įrenginys.

Išsiliejus skysčiams panaudotos priemonės bus surenkamos ir laikomos spec. taroje iki pridavimo registruotiems atliekų tvarkytojams. Priėmimo vieta yra patogi elektros ir elektroninės įrangos atliekas norinčiam atiduoti asmeniui ir paženklinta nuorodomis, informuojančiomis, kad šioje vietoje priimamos elektros ir elektroninės įrangos atliekos. Priėmimo vietoje visos buitinės elektros ir elektroninės įrangos atliekos yra priimamos nemokamai, nereikalaujant pirkti naują elektros ir elektroninę įrangą. Priėmimo vietoje elektros ir elektroninės įrangos atliekos gali būti nepriimamos, jeigu šias atliekas sudaro elektros ir elektroninė įranga be pagrindinių šios įrangos dalių ar jeigu jose yra atliekų, nepriskiriamų elektros ir elektroninės įrangos atliekoms, ir (ar) šios atliekos kelia pavojų darbuotojų sveikatai ar saugumui. Priėmimo vietoje surinktoms elektros ir elektroninės įrangos atliekoms laikyti bus skiriamas 18 m² plotas naudotos buities technikos statinyje ir 30 m³ uždaras lauko konteineris, kuris stovi ant asfaltuotos, skysčiams nelaidžios dangos. Įmonė yra sudariusi sutartis su elektros ir elektroninės įrangos atliekų tvarkytojais dėl elektros ir elektroninės įrangos atliekų apdorojimo.

*Statybinių atliekų tvarkymo taisyklėse nustatytų reikalavimų taikomų Simno didelių gabaritų ir kitų atliekų surinkimo aikštelei aprašymas:*

Įmonė priima ir laiko statybines ir griovimo (pvz.: butų remonto) atliekas. Sunkvežimiais pristatomos namų statybos ir griovimo atliekos, kurių svoris > 300 kg, į aikštelę nebus priimamos. Įmonėje yra nustatytas priimamų laikyti statybinių ir griovimo atliekų sąrašas ir šių atliekų kokybės reikalavimai (kokybė tikrinama vizualiai). Priimtos statybinės ir griovimo atliekos laikomos konteineriuose, o juos užpildžius, statybinės ir griovimo atliekos priduodamos registruotiems atliekų tvarkytojams.

*Baterijų ir akumuliatorių taisyklėse nustatytų reikalavimų taikomų Simno didelių gabaritų ir kitų atliekų surinkimo aikštelei aprašymas:*

Nešiojamųjų, automobiliams skirtų baterijų ir akumuliatorių atliekos bus surenkamos atskirai, jų nemaišant su kitomis atliekomis. Surinktos baterijų ir akumuliatorių atliekos bus laikomos sandariuose plastikiniuose konteineriuose. Nešiojamųjų baterijų ir akumuliatorių atliekos iš vartotojų bus priimamos nemokamai ir nereikalaujant pirkti naują bateriją ar akumuliatorių; Plastikiniai konteineriai, skirti baterijų ir akumuliatorių atliekoms surinkti yra atsparūs baterijų ir akumuliatorių atliekose esantiems skysčiams. Surinktos baterijų ir akumuliatorių atliekos bus vežamos tik specialiose sandariose ir baterijų ir akumuliatorių atliekose esantiems skysčiams atspariose talpyklose. Šis reikalavimas netaikomas fiziniams asmenims, vežantiems savo buityje susidariusias baterijų ir akumuliatorių atliekas. Visos surinktos baterijų ir akumuliatorių atliekos bus perduodamos šias atliekas tvarkyti turinčioms teisę įmonėms. Baterijų ir akumuliatorių atliekas įmonė priima su jose esančiu elektrolitu. Įmonė negali išpilti baterijų ir akumuliatorių atliekose esantį elektrolitą ar ardyti baterijų ir akumuliatorių atliekas neturint teisės apdoroti ir (ar) perdirbti šias atliekas.

Baterijų ir akumuliatorių atliekas saugančioje įmonėje yra:

* svarstyklės atliekų svoriui nustatyti;
* baterijų ir akumuliatorių atliekose esantiems skysčiams, valymo priemonėms (gesintos ir negesintoms kalkėms, natrio šarmui), vandeniui nepralaidi ir atspari paviršiaus danga;
* nepralaidi krituliams ir atspari orų pokyčiams statinio danga;
* išsiliejusių skysčių surinkimo priemonės (sorbentai, gesintos ir negesintos kalkės, natrio šarmas).

Įmonėje nebus vykdoma netinkamų transporto priemonių apdorojimo veikla, biologiškai skaidžių atliekų kompostavimas, atliekų deginimas, atliekų šalinimo sąvartynuose veikla, pavojingųjų atliekų maišymas, Aikštelė nėra priskiriama netauriųjų metalų laužo supirkimo punktui, todėl specifiniams atliekų srautams ar kategorijoms taikomais teisės aktais nebus vadovaujamasi.

NEPAVOJINGOSIOS ATLIEKOS

**1 lentelė**. Didžiausias numatomas laikyti nepavojingųjų atliekų kiekis.

Įrenginio pavadinimas \_\_Didelių gabaritų ir kitų atliekų surinkimo aikštelė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| Atliekos | | | Naudojimui ir (ar) šalinimui skirtų atliekų laikymas | | Planuojamas tolimesnis atliekų apdorojimas |
| --- | --- | --- | --- | --- | --- |
| Kodas | Pavadinimas | Patikslintas pavadinimas | Laikymo veiklos kodas (R13 ir (ar) D15) | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 |
| 20 01 01 | Popierius ir kartonas | Popierius ir kartonas, knygos, makulatūra | R13 | 120 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 15 01 01 | Popieriaus ir kartono pakuotės | Popieriaus ir kartono dėžės, vienkartiniai maišai, pakavimo popierius, pakuotės | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 15 01 02 | Plastikinės (kartu su PET (polietilentereftalatas)) pakuotės | Plastiko pakuotės, maišai, pakavimo plėvelė, PET buteliai | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 17 02 03 | Plastikas | Statybvietėje susidarančio plastiko atliekos | D15 | D1 Išvertimas ant žemės ar po žeme |
| 20 01 39 | Plastikai | Buityje susidarantis plastikas ( indai, žaislai ir kt.) | R13, D15 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus; D1 Išvertimas ant žemės ar po žeme |
| 16 01 19 | Plastikas | Netinkami perdirbti mašinų buferiai, panelės, automobilių plastikinės detalės | R13, D15 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus; D1 Išvertimas ant žemės ar po žeme |
| 15 01 07 | Stiklo pakuotės | Stiklo pakuotė (buteliai, stiklainiai ir kt.) | R13 | R5 Kitų neorganinių medžiagų perdirbimas ir (arba) atnaujinimas |
| 17 02 02 | Stiklas | Statybvietėje susidarančio stiklo atliekos | D15 | D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 20 01 02 | Stiklas | Buityje susidarantis stiklas (langų stiklas, stikliniai indai ir pan.) | R13 | R5 Kitų neorganinių medžiagų perdirbimas ir (arba) atnaujinimas |
| 15 01 03 | Medinės pakuotės | Medinės pakuotės (dėžutės, paletės ir kt.) | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 17 02 01 | Medis | Statybvietėje susidarančios medienos atliekos | D15 | D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 20 01 38 | Mediena, nenurodyta 20 01 37 | Buityje susidaranti mediena (medinės baldų dalys, mediniai namų apyvokos reikmenys ir kt.) | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 15 01 04 | Metalinės pakuotės | Metalinės pakuotės (dėžutės, skardinės ir kt.) | R13 | R4 Metalų ir metalų junginių perdirbimas ir (arba) atnaujinimas |
| 17 04 05 | Geležis ir plienas | Statybvietėje susidarančio juodojo metalo atliekos | R13 | R4 Metalų ir metalų junginių perdirbimas ir (arba) atnaujinimas |
| 17 04 07 | Metalų mišiniai | Statybvietėje susidarančio metalo atliekos | R13 | R4 Metalų ir metalų junginių perdirbimas ir (arba) atnaujinimas |
| 20 01 40 | Metalai | Buityje susidarantis metalas ( indai, įrankiai ir kt.) | R13 | R4 Metalų ir metalų junginių perdirbimas ir (arba) atnaujinimas |
| 16 01 03 | Naudoti nebetinkamos padangos | Naudotos padangos | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 17 01 01 | Betonas | Betonas, plytos, statybos ir griovimo atliekos | R13 | R5 Kitų neorganinių medžiagų perdirbimas ir (arba) atnaujinimas; R11 Atliekų, gautų vykdant bet kurią iš R1– R10 veiklų, panaudojimas |
| 17 01 02 | Plytos | Betonas, plytos, statybos ir griovimo atliekos | R13 | R5 Kitų neorganinių medžiagų perdirbimas ir (arba) atnaujinimas |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Neturinčios pavojingų medžiagų priemaišų mišrios statybinės atliekos, apdailos plytelės ir kt. | R13, D15 | R5 Kitų neorganinių medžiagų perdirbimas ir (arba) atnaujinimas; D1 Išvertimas ant žemės ar po žeme |
| 17 06 04 | Izoliacinės medžiagos, nenurodytos 17 06 01 ir 17 06 03 | Stiklo vata, mineralinė vata, vamzdžių apvalkalai | D15 | D1 Išvertimas ant žemės ar po žeme |
| 17 08 02 | Gipso izoliacinės statybinės medžiagos, nenurodytos 17 08 01 | Gipso izoliacinės statybinės medžiagos | D15 | D1 Išvertimas ant žemės ar po žeme |
| 20 01 36 | Nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 pozicijose | Buities prietaisai (skalbimo mašinos, lygintuvai, virduliai, ventiliatoriai, radijo, telefono aparatai, šviestuvai ir kt.) | R13 | R4 Metalų ir metalų junginių perdirbimas ir (arba) atnaujinimas;; R5 Kitų neorganinių medžiagų perdirbimas ir (arba) atnaujinimas |
| 20 02 01 | Biologiškai skaidžios atliekos | Lapai, žolė, želdynų karpymo atliekos | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 20 01 10 | Drabužiai | Nebenešiojami drabužiai, nereikalinga avalynė | R13, D15 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus; D1 Išvertimas ant žemės ar po žeme |
| 20 01 11 | Tekstilės gaminiai | Tekstilės gaminiai (kilimai, patalynė, užuolaidos, minkšti žaislai ir kt.) | R13, D15 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus; D1 Išvertimas ant žemės ar po žeme |
| 20 01 34 | Baterijos ir akumuliatoriai, nenurodyti 20 01 33 | Nenaudojami akumuliatoriai be pavojingų medžiagų | R13 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų |
| 02 01 09 | Agrochemijos atliekos, nenurodytos 02 01 08 | Plataus vartojimo trąšos, augalų apsaugos priemonės, kenkėjų kontrolės priemonės | R13 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 20 03 07 | Didelių gabaritų atliekos | Seni baldai, langai, durys, dviračiai | R13, D15 | R1 Iš esmės naudojimas kurui arba kitais būdais energijai gauti; D1 Išvertimas ant žemės ar po žeme |
| **Atliekų tvarkymo metu susidarančios atliekos** | | | |  |  |
| 19 12 05 | Stiklas | Langų, durų stiklai | R13, D15 |  | R5 Kitų neorganinių medžiagų perdirbimas ir (arba) atnaujinimas; D1 Išvertimas ant žemės ar po žeme |
| 19 12 02 | Juodieji metalai | Baldų furnitūra, dviračių rėmai | R13 |  | R4 Metalų ir metalų junginių perdirbimas ir (arba) atnaujinimas |
| 19 12 08 | Tekstilės gaminiai | Baldų apmušalai | R13, D15 |  | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus); R5 Kitų neorganinių medžiagų perdirbimas ir (arba) atnaujinimas; R11 Atliekų, gautų vykdant bet kurią iš R1– R10 veiklų, panaudojimas; D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 19 12 07 | Mediena, nenurodyta 19 12 06 | Baldų rėmai, porankiai | R13 |  | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus |
| 19 12 04 | Plastikai ir guma | Dviračių detalės, langų ir durų sandarikliai ir pan. | R13, D15 |  | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus; D1 Išvertimas ant žemės ar po žeme |
| 19 12 12 | Kitos mechaninio atliekų (įskaitant medžiagų mišinius) apdorojimo atliekos, nenurodytos 19 12 11 | Netinkamos perdirbti ar kitaip panaudoti baldų dalys | D15 |  | D1 Išvertimas ant žemės ar po žeme |

**Pastaba:**

Atliekoms kodu 16 01 19 ir 20 01 39, nurodytoms 1 lentelėje, įrašytas R13 ir D15 atliekų laikymo būdai, t. y. atvykę atliekų tvarkytojai išsirenka tinkamas tolimesniam naudojimui atliekas, o netinkamas palieka, todėl įmonė paliktas atliekas priduoda atliekų tvarkytojams šalinti. Kai kurioms kitoms atliekoms, t. y. tai pačiai atliekos pozicijai, taip pat įrašyti R13 ir D15 atliekų tvarkymo būdai, nes šiuo metu įmonė jas perduoda registruotiems atliekų tvarkytojams šalinti, tačiau perspektyvoje, atsiradus atliekų tvarkytojams, naudojančius atliekas, prioritetas būtų skiriamas jiems. Be to, atliekoms, kurioms nurodyti ir R13, ir D15 atliekų tvarkymo būdai yra Lietuvoje atliekų tvarkytojų, kurie gali naudoti arba šalinti tokias atliekas (pagal ATVR), tačiau, kad atliekų tvarkytojas gali priimti atliekas atitinkamu kodu dar nereiškia, jog tas atliekas priims, tai priklauso ir nuo atliekos kokybės, dėl kurios atlieka naudojimui gali būti nepriimta, todėl kaip aukščiau rašoma, kai kurioms atliekų pozicijoms nurodomas ir R13 ir D15 laikymo būdai.

**2 lentelė**. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).

Įmonėje susidariusios atliekos laikinai laikomos iki pridavimo registruotoms atliekas tvarkančioms įmonėms, todėl 2 lentelė nepildoma. Susidariusios nepavojingosios atliekos laikomos ne ilgiau nei 1 metai.

**3 lentelė**. Numatomos naudoti nepavojingosios atliekos.

Lentelė nepildoma, nes įmonė atliekų nenaudoja.

**4 lentelė**. Numatomos šalinti nepavojingosios atliekos.

Lentelė nepildoma, nes įmonė atliekų nešalina.

**5 lentelė**. Numatomos paruošti naudoti ir (ar) šalinti nepavojingosios atliekos.

Įrenginio pavadinimas \_\_Didelių gabaritų ir kitų atliekų surinkimo aikštelė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Numatomos paruošti naudoti ir (ar) šalinti atliekos | | | Atliekų paruošimas naudoti ir (ar) šalinti | |
| Kodas | Pavadinimas | Patikslintas pavadinimas | Atliekos paruošimo naudoti ir (ar) šalinti veiklos kodas (D8, D9, D13, D14, R12, S5) | Projektinis įrenginio pajėgumas, t/m. |
| 1 | 2 | 3 | 4 | 5 |
| 20 03 07 | Didelių gabaritų atliekos | Seni baldai, langai, durys, dviračiai | S5 | 64 |

6. Kita informacija pagal Taisyklių 24.2 papunktį.

Nėra.

Atliekų naudojimo ar šalinimo techninis reglamentas pateikiamas paraiškos **priede Nr. 8**.

Atliekų naudojimo ar šalinimo veiklos nutraukimo planas pateikiamas paraiškos **priede Nr. 9**.

Sutartys, komerciniai pasiūlymai, atliekų tvarkytojų vieša informacija internetiniuose puslapiuose dėl įkainių pateikiama paraiškos **priede Nr. 10.**

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

PAVOJINGOSIOS ATLIEKOS

**1 lentelė**. Didžiausias numatomas laikyti pavojingųjų atliekų kiekis.

Įrenginio pavadinimas \_\_\_Didelių gabaritų ir kitų atliekų surinkimo aikštelė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| Pavojingųjų atliekų technologinio srauto žymėjimas | Pavojingųjų atliekų technologinio srauto pavadinimas | Atliekos kodas | Atliekos pavadinimas | Patikslintas atliekos pavadinimas | Naudojimui ir (ar) šalinimui skirtų atliekų laikymas | | Planuojamas tolimesnis atliekų apdorojimas |
| --- | --- | --- | --- | --- | --- | --- | --- |
| Laikymo veiklos kodas (R13 ir (ar) D15) | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 | 7 | 8 |
| TS-02 | Alyvų atliekos (nechlorintos, nehalogenintos alyvų atliekos) | 13 02 08\* | Kita variklio, pavarų dėžės ir tepamoji alyva | Įvairūs netinkami naudoti tepalai | R13, D15 | 0.5 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-03 | Naftos produktais užteršti dumblai, gruntai ir atliekos | 15 02 02\* | Absorbentai, filtrų medžiagos (įskaitant kitaip neapibrėžtus tepalų filtrus), pašluostės, apsauginiai drabužiai, užteršti pavojingosiomis medžiagomis | Tepaluoti skudurai, drabužiai, užterštos pjuvenos | R13, D15 | 0.55 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-05 | Ozono sluoksnį ardančios medžiagos | 20 01 23\* | Nebenaudojama įranga, kurioje yra chlorfluorangliavandenilių | Kondicionieriai, aerozoliniai balionėliai, netinkami naudojimui buitiniai šaldytuvai, šaldikliai | R13 | 2.0 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus); R5 Kitų neorganinių medžiagų perdirbimas ir (arba) atnaujinimas |
| 1 | 2 | 3 | 4 | 5 | 6 | 7 | 8 |
| TS-06 | Baterijų ir akumuliatorių atliekos | 20 01 33\* | Baterijos ir akumuliatoriai, nurodyti 16 06 01, 16 06 02 arba 16 06 03 ir nerūšiuotos baterijos ir akumuliatoriai, kuriuose yra tokių baterijų | Įvairios netinkamos naudoti baterijos (šarminės, nikelio kadmio, nikelio metalo hidrido, ličio jonų ir kt.), neišardyti akumuliatoriai | R13, D15 | 0.5 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 16 06 01\* | Švino akumuliatoriai | Netinkami naudoti transporto priemonių švino akumuliatoriai | R13, D15 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus); D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 16 06 02\* | Nikelio-kadmio akumuliatoriai | Netinkami naudoti nikelio- kadmio akumuliatoriai | R13, D15 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus); R4 Metalų ir metalų junginių perdirbimas ir (arba) atnaujinimas; D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 1 | 2 | 3 | 4 | 5 | 6 | 7 | 8 |
| TS-10 | Naudoti netinkamos transporto priemonės ir jų atliekos | 16 01 07\* | Tepalų filtrai | Netinkami naudoti transporto priemonių tepalų filtrai | R13, D15 | 0.85 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 16 01 14\* | Aušinamieji skysčiai, kuriuose yra pavojingųjų medžiagų | Panaudoti aušinamieji skysčiai, kuriuose yra pavojingų cheminių medžiagų | R13, D15 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 16 01 21\* | Pavojingos sudedamosios dalys, nenurodytos 16 01 07-16 01 11, 16 01 13 ir 16 01 14 | Naudoti kuro, oro filtrai, tepaliniai amortizatoriais ir pan. | R13, D15 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-11 | Elektrotechnikos ir elektronikos pavojingos atliekos | 20 01 35\* | Nebenaudojama elektros ir elektroninė įranga, nenurodyta 20 01 21 ir 20 01 23, kurioje yra pavojingųjų sudedamųjų dalių | Televizoriai, monitoriai, kompiuteriai, spausdintuvai, kopijavimo aparatai, faksimiliniai aparatai, mobilieji telefonai ir kt. | R13 | 2.25 | R3 Organinių medžiagų, nenaudojamų kaip tirpikliai, perdirbimas ir (arba) atnaujinimas (įskaitant kompostavimą ir kitus biologinio pakeitimo procesus) |
| 16 02 15\* | Pavojingos sudedamosios dalys, išimtos iš nebenaudojamos įrangos | Spausdintuvų toneriai | R13, D15 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-13 | Atliekos, kuriose yra gyvsidabrio | 20 01 21\* | Dienos šviesos lempos ir kitos atliekos, kuriose yra gyvsidabrio | Dienos šviesos, halogeninės, dujošvytės lempos ir kitos atliekos, kuriose yra gyvsidabrio | R13, D15 | 0.403 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 06 04 04\* | Atliekos, kuriose yra gyvsidabrio | Gyvsidabrio termometrai, gyvsidabris | R13, D15 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-14 | Pesticidų ir augalų apsaugos atliekos (nehalogenintos) | 02 01 08\* | Agrochemijos atliekos, kuriose yra pavojingųjų medžiagų | Plataus vartojimo trąšos, kenkėjų kontrolės priemonės, kuriose yra pavojingų cheminių medžiagų | R13, D15 | 0.1 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 20 01 19\* | Pesticidai | Pesticidai (augalų apsaugos priemonės) | R13, D15 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-18 | Rūgštinių tirpalų atliekos, rūgštys, rūgštis išskiriančios atliekos | 20 01 14\* | Rūgštys | Akumuliatorių elektrolitas, paruošimo antikoroziniam padengimui priemonės, įvairūs buityje naudojami valikliai ir buitinės rūgštys (acto, fosforo, druskos ir kt.) | R13, D15 | 0.05 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 1 | 2 | 3 | 4 | 5 | 6 | 7 | 8 |
| TS-19 | Šarminių tirpalų atliekos, šarmai | 20 01 15\* | Šarmai | Šarmai (kanalizacijos vamzdžių praplovimo priemonės ir pan.) | R13, D15 | 0.05 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D8 Šioje lentelėje nenurodytas biologinis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų; D9 Šioje lentelėje nenurodytas fizikinis-cheminis apdorojimas, kurio metu gaunami galutiniai junginiai ar mišiniai šalinami vykdant bet kurią iš D1– D12 veiklų |
| 1 | 2 | 3 | 4 | 5 | 6 | 7 | 8 |
| TS-22 | Organinių cheminių procesų atliekos, atliekos, kuriose yra organinių tirpiklių, tirpikliai ir tirpiklių mišiniai (nechlorintos, nehalogenintos) | 20 01 13\* | Tirpikliai | Įvairūs nebenaudojami buitiniai tirpikliai | R13, D15 | 0.05 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-23 | Dažų, lakų, stiklo emalių, klijų ir hermetikų atliekos (nechlorintos, nehalogenintos) | 20 01 27\* | Dažai, rašalas, klijai ir dervos, kuriuose yra pavojingųjų medžiagų | Nebetinkami naudojimui buityje naudojamų dažų, klijų, dervų, hermetikų, montavimo putų ir kt. likučiai, autokosmetikos priemonės | R13, D15 | 0.5 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-24 | Fotografijos pramonės atliekos | 20 01 17\* | Fotografijos cheminės medžiagos | Ryškalai, fiksažai ir kt. | R13, D15 | 0.05 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-27 | Netinkami naudoti chemikalai, cheminės medžiagos | 16 05 07\* | Nebereikalingos neorganinės cheminės medžiagos, kurių sudėtyje yra pavojingųjų medžiagų arba kurios iš jų sudarytos | Nebereikalingos neorganinės cheminės medžiagos | R13, D15 | 0.15 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D10 Deginimas sausumoje |
| 16 05 08\* | Nebenaudojamos organinės cheminės medžiagos, kurių sudėtyje yra pavojingųjų medžiagų arba kurios iš jų sudarytos | Nebereikalingos organinės cheminės medžiagos | R13, D15 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 16 05 06\* | Laboratorinės cheminės medžiagos, kurių sudėtyje yra pavojingųjų medžiagų arba kurios iš jų sudarytos, įskaitant laboratorinių cheminių medžiagų mišinius | Netinkami naudojimui reagentai ir kt. | R13, D15 | R12 Atliekų būsenos ar sudėties pakeitimas, prieš vykdant su jomis bet kurią iš R1-R11 veiklų; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-31 | Kietosios atliekos, kuriose yra pavojingų cheminių medžiagų | 15 01 10\* | Pakuotės, kuriose yra pavojingųjų medžiagų likučių arba kurios yra jomis užterštos | Pakuotės nuo dažų, tirpiklių, glaistų, kt. buityje naudojamų chemijos gaminių pakuotės | R13, D15 | 0.947 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 15 01 11\* | Metalinės pakuotės, įskaitant suslėgto oro talpyklas, kuriose yra pavojingųjų kietų poringų rišamųjų medžiagų (pvz., asbesto) | Panaudoti gesintuvai | R13, D15 | R1 Iš esmės naudojimas kurui arba kitais būdais energijai gauti; D10 Deginimas sausumoje |
| 1 | 2 | 3 | 4 | 5 | 6 | 7 | 8 |
| TS-32 | Skystosios atliekos, kuriose yra pavojingų cheminių medžiagų | 20 01 29\* | Plovikliai, kuriuose yra pavojingųjų medžiagų | Nebetinkami naudojimui buitinės chemijos gaminiai, autokosmetikos priemonės | R13, D15 | 0.05 | R1 Iš esmės naudojimas kurui arba kitais būdais energijai gauti; D10 Deginimas sausumoje |

**Pastaba:**

Kai kurioms atliekoms, t. y. tai pačiai atliekos pozicijai, įrašyti R13 ir D15 atliekų tvarkymo būdai, nes iš įmonės pavojingąsias atliekas perima konkursą laimėjusi registruota atliekų tvarkymo įmonė. Pasibaigus nustatytam terminui vėl bus rengiamas konkursas dėl atliekų perdavimo registruotiems atliekų tvarkytojams ir neaišku ar pavojingosios atliekos bus priduodamos registruotiems atliekų tvarkytojams, kurios naudoja atliekas ar šalina. Be to, atliekoms, kurioms nurodyti ir R13, ir D15 atliekų tvarkymo būdai yra Lietuvoje atliekų tvarkytojų, kurie gali naudoti arba šalinti tokias atliekas (pagal ATVR), tačiau, kad atliekų tvarkytojas gali priimti atliekas atitinkamu kodu dar nereiškia, jog tas atliekas priims, tai priklauso ir nuo atliekos kokybės, dėl kurios atlieka naudojimui gali būti netinkama, todėl kaip aukščiau rašoma, kai kurioms atliekų pozicijoms nurodomas ir R13 ir D15 laikymo būdai. Bet kokiu atveju, pirmenybė yra skiriama atliekų tvarkymo būdui – naudojimui.

**2 lentelė**. Didžiausias numatomas laikyti pavojingųjų atliekų kiekis jų susidarymo vietoje iki surinkimo (S8).

Įmonėje susidariusios atliekos laikinai laikomos iki pridavimo registruotoms atliekas tvarkančioms įmonėms, todėl 2 lentelė nepildoma. Susidariusios pavojingosios atliekos laikomos ne ilgiau nei 6 mėnesiai.

**3 lentelė**. Numatomos naudoti pavojingosios atliekos.

Lentelė nepildoma, nes įmonė atliekų nenaudoja.

**4 lentelė**. Numatomos šalinti pavojingosios atliekos.

Lentelė nepildoma, nes įmonė atliekų nešalina.

**5 lentelė**. Numatomos paruošti naudoti ir (ar) šalinti pavojingosios atliekos

Lentelė nepildoma, nes įmonė nenumato paruošti ir (ar) šalinti pavojingųjų atliekų.

6. Kita informacija pagal Taisyklių 24.2 papunktį.

Nėra.

**DEKLARACIJA**

Teikiu paraišką Taršos leidimui pakeisti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

|  |  |  |  |  |
| --- | --- | --- | --- | --- |
| Parašas: |  |  | Data: |  |
|  | (veiklos vykdytojo arba jo įgalioto asmens) |  |  |  |

|  |
| --- |
|  |
| (pasirašančiojo vardas, pavardė, pareigos *(pildoma didžiosiomis raidėmis)*) |

**1 PRIEDAS**

**DIREKTORIAUS ĮSAKYMU PATVIRTINTŲ PAREIGINIŲ NUOSTATŲ KOPIJA.**

**2 PRIEDAS**

**NEKILNOJAMOJO TURTO CENTRINIO DUOMENŲ BANKO IŠRAŠAI, KADASTRO ŽEMĖLAPIO IŠTRAUKA**

**3 PRIEDAS**

**TERITORIJOS SCHEMA**

**4 PRIEDAS**

**AAA RAŠTAS**

**5 PRIEDAS**

**SAZ PLANAS**

**6 PRIEDAS**

**SAUGOS DUOMENŲ LAPAI**

**7 PRIEDAS**

**SUTARTIS**

**8 PRIEDAS**

**ATLIEKŲ NAUDOJIMO AR ŠALINIMO TECHNINIS REGLAMENTAS**

**9 PRIEDAS**

**ATLIEKŲ NAUDOJIMO AR ŠALINIMO VEIKLOS NUTRAUKIMO PLANAS**

**10 PRIEDAS**

**KOMERCINIAI PASIŪLYMAI IR KT. DĖL ATLIEKŲ ĮKAINIŲ**

**11 PRIEDAS**

**SVORIO NUSTATYMO METODIKA**